《简王夏卿侍郎》
宋代·李处权

下村正与辋川同，只恐桃源有路通。
山色直侵书幌里，花香尽泛酒杯中。
使君已致随车雨，丞相方来拔木风。
照席侍郎真玉树，慨然怜我坐诗穷。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。